**Știre**

**Conferință în domeniul managementului de proiect, în Letonia**

**ANFP are plăcerea de a vă informa despre organizarea de către *Facultatea de Economie și Management din Letonia*, în cooperare *cu Asociația Profesională a managerilor de proiect și Institutul Baltic de Control*, a conferinței internaționale *Dezvoltarea managementului de proiect – practici și perspective. Conferința va avea loc la Riga, Letonia, în perioada 14-15 aprilie 2016.***

Scopul acestei conferințe îl reprezintă discuțiile abordate pe rezultatele cercetărilor științifice în problemele managementului de proiect, stabilirea de noi contacte cu profesioniști în domeniu, dar și creșterea capacității managerilor de proiect. Persoanele interesate pot transmite prezentări, în vederea susținerii în cadrul conferinței.

Toate lucrările selectate vor fi publicate în jurnalul *Project Management Development - Practice and Perspectives.* Lucrările conferinței se vor desfășura în limba engleză.

Termenul limită pentru confirmarea participării și înscrierea abstractelor este de **15 noiembrie 2015.**

**Pentru mai multe informații vă rugăm să consultați site-ul** [**http://www.balticpmconference.eu/**](http://www.balticpmconference.eu/)

***Direcţia Comunicare şi Relaţii Internaţionale***

**comunicare@anfp.gov.ro**

**Tel./fax: 0374 112 722**